
Disgrifiad Swydd y Gwasanaeth Prawf 
	Teitl y Swydd
	Goruchwyliwr Gwneud Iawn â’r Gymuned

	Cyfarwyddiaeth
	Gwasanaeth Prawf

	Band
	Band 3



	Trosolwg o'r swydd 
	Mae’r swydd hon yn un weithredol, sy’n goruchwylio’n uniongyrchol grwpiau gwaith o droseddwyr sy’n bwrw dedfryd gymunedol. Gallai hyn gynnwys gyrru cerbydau gwasanaeth i gludo pobl neu gyfarpar. Bydd deiliad y swydd yn gyfrifol am yr holl dasgau goruchwylio ar y safle gwaith, a bydd yn gweithio gyda defnyddwyr y gwasanaeth i sicrhau bod yr holl dasgau’n cael eu cyflawni hyd eithaf eu gallu.  Bydd hyn yn cynnwys gweithio ochr yn ochr â phobl i ddangos arferion da yn ôl yr angen. 

	Crynodeb 
	Bydd deiliad y swydd yn gweithio ar amrywiol brosiectau sy’n cynnwys tasgau ymarferol y dylent gael eu hystyried gan y cyhoedd yn gosb gredadwy sy’n gwneud iawn â’r gymuned.  Bydd deiliad y swydd yn defnyddio’r awdurdod priodol i gynnal disgyblaeth ac ymddygiad da mewn grwpiau gwaith, gan dynnu sylw’r staff perthnasol at unrhyw ddiffyg disgyblaeth neu ymddygiad gwael. 

Bydd deiliad y swydd yn cyfrannu at botensial y ddedfryd i adsefydlu, a bydd yn helpu rhai o ddefnyddwyr y gwasanaeth i ddysgu sgiliau cyflogaeth drwy brofiad gwaith cadarnhaol, gyda’r cyfle i gael hyfforddiant galwedigaethol neu hyfforddiant sgiliau.

Disgwylir i’r staff gyfrannu at y gwaith o adolygu a gwerthuso pob agwedd ar y broses o ddarparu gwasanaeth, a chyfrannu at ddiwylliant o welliant parhaus.

Mae’n bosibl y bydd angen i ddeiliad y swydd weithio ar benwythnosau fel rhan o’r patrwm gwaith arferol.  Gallai’r gwaith gynnwys gweithio ochr yn ochr â gwirfoddolwyr neu staff o sefydliadau partner. 

	Cyfrifoldebau, Gweithgareddau a Dyletswyddau 

	Disgwylir i ddeiliad y swydd gyflawni’r cyfrifoldebau, y gweithgareddau a’r dyletswyddau canlynol:

· Cynnal sesiynau Cynefino ar gyfer Gwaith Di-dâl Cyn y Lleoliad.
· Cynnal sgwrs ar elfen benodol o iechyd a diogelwch ar ddechrau’r diwrnod i sicrhau bod holl ddefnyddwyr y gwasanaeth yn deall y dasg dan sylw a’r arferion gweithio diogel, ac i ysgogi a helpu defnyddwyr y gwasanaeth i gyflawni eu Gorchymyn.
· Dilyn y cyfarwyddiadau gwaith yn ffeil lleoliad y prosiect.
· Sicrhau bod gweithdrefnau Iechyd a Diogelwch yn cael eu dilyn, gan dynnu sylw’r staff perthnasol at unrhyw risg a sicrhau bod unrhyw waith papur cysylltiedig yn cael ei lenwi’n gywir ac yn brydlon yn ôl yr angen, gan gynnwys cyfrannu at y gwaith o adolygu asesiadau risg lleoliad.  
· Sicrhau bod offer, cyfarpar a chyflenwadau priodol ar gael yn unol â gweithdrefnau lleol, a bod defnyddwyr y gwasanaeth yn dilyn y cyfarwyddiadau i’w defnyddio’n ddiogel.
· Cynnal asesiad risg deinamig i sicrhau bod pob perygl yn cael ei nodi a’i reoli.
· Defnyddio technegau rhag-gymdeithasol a thechnegau ysgogi eraill i sicrhau bod defnyddwyr y gwasanaeth yn cyflawni’r gwaith sydd wedi cael ei neilltuo, a hynny drwy ymddwyn yn briodol ac yn ddisgybledig.
· Monitro presenoldeb defnyddwyr y gwasanaeth sydd wedi cael eu neilltuo i leoliadau asiantaeth, a’u hannog i gwblhau’r gwaith yn llwyddiannus.
· Cynnal cofnodion holl ddefnyddwyr y gwasanaeth yn unol â gofynion y sefydliad, gan sicrhau bod yr holl wybodaeth yn cael ei diweddaru ar y system rheoli achosion yn brydlon ac yn gywir.
· Gweithio tuag at achrediad fel asesydd gweithle neu gynnal asesiadau hyfforddiant ar gyfer defnyddwyr dethol y gwasanaeth o fewn y grŵp gwaith sydd o dan oruchwyliaeth er mwyn cynnig rhagor o gyfleoedd i ddysgu.
· Cyfrannu at y gwaith o hyrwyddo Gwneud Iawn â’r Gymuned ymysg cydweithwyr, asiantaethau allanol, Dedfrydwyr a’r cyhoedd.

Yn unol â pholisïau a gweithdrefnau’r Gwasanaeth Prawf, rhaid i ddeiliad y swydd bob amser ddangos ymrwymiad i gydraddoldeb a chynhwysiant, a dealltwriaeth o’u perthnasedd i’r gwaith mae’n ei wneud. Rhaid i ddeiliad y swydd gadw at yr holl bolisïau ynghylch natur sensitif/cyfrinachol yr wybodaeth mae’n delio â hi yn y swydd hon. 

Mae’r dyletswyddau/cyfrifoldebau uchod yn disgrifio’r swydd fel y mae ar hyn o bryd, ac ni fwriedir i’r rhestr hon fod yn gwbl gyflawn. Disgwylir i ddeiliad y swydd dderbyn addasiadau rhesymol a thasgau ychwanegol ar lefel debyg a allai fod yn angenrheidiol. Mae'n bosibl y bydd addasiadau sylweddol yn golygu y bydd angen ailedrych ar y swydd o dan y Cynllun Gwerthuso Swyddi, a bydd hyn yn cael ei drafod â deiliad y swydd yn y lle cyntaf.

	Ymddygiadau
	· Rheoli Gwasanaeth o Safon
· Cydweithio
· Cyfathrebu a Dylanwadu
· Arweinyddiaeth


	Cryfderau
	Sylwch: rydym yn argymell eich bod yn dewis 4 i 8 cryfder yn lleol – dewiswch o’r rhestr o ddiffiniadau cryfderau’r Gwasanaeth Sifil ar y fewnrwyd

	Profiad
	· Profiad o Sgiliau Ymarferol
· Trwydded Yrru y DU Heb fod yn Awtomatig – Categori D1 Bws Mini
· Tystiolaeth o ymrwymiad i waith tîm 
· Sgiliau rhyng-bersonol effeithiol, gyda’r gallu i oruchwylio pobl yn adeiladol gan gadw awdurdod ar yr un pryd
· Tystiolaeth o ddatrys problemau mewn gweithle neu amgylchedd tebyg
· Gwybodaeth am ddiogelwch yn y gwaith, diogelu’r cyhoedd a risg o niwed ym mhob agwedd ar y gwaith 
· 

	Gofynion technegol
	· [bookmark: _Hlk63428297]Gwybodaeth sylfaenol am Gymorth Cyntaf, ac yn fodlon gwneud hyfforddiant pellach
· Cael IOSH L3 neu gymhwyster cyfatebol, ac yn fodlon cael hyfforddiant pellach
· Yn fodlon mynd ati i gael a chynnal Tystysgrif L3 mewn Asesu Cyrhaeddiad Galwedigaethol (CAVA) neu gymhwyster cyfatebol

	Gallu 
	· Gallu modelu ymddygiad ac agweddau rhag-gymdeithasol i ddefnyddwyr y gwasanaeth
· Sgiliau cyfathrebu da yn ysgrifenedig 



	Cymhwysedd Sylfaenol 
	· Bydd archwiliadau adnabod a diogelwch yn cael eu cynnal ar gyfer pob ymgeisydd cyn cychwyn yn y swydd.
· Bydd rhaid i bob ymgeisydd allanol gyflawni cyfnod prawf o 6 mis.  Bydd rhaid i ymgeiswyr mewnol gyflawni cyfnod prawf os nad ydynt eisoes wedi cyflawni cyfnod prawf yn HMPPS.
· Mae’n rhaid i'r holl staff ddatgan a ydynt yn aelod o grŵp neu fudiad y mae HMPPS yn ystyried eu bod yn hiliol.



	Lwfansau Oriau Gwaith (Oriau Anghymdeithasol)
	I’w adael yn wag
I’w ddefnyddio gan y Tîm Gwerthuso Swyddi yn unig

	Rheoli Gwasanaeth o Safon
	Gallu Gweithio fel Aelod o Dîm
	Gallu modelu ymddygiad ac agweddau rhag-gymdeithasol i ddefnyddwyr y gwasanaeth
	Tystiolaeth o ymrwymiad i waith tîm 

	Gwybodaeth sylfaenol am Gymorth Cyntaf, ac yn fodlon gwneud hyfforddiant pellach

	Tystiolaeth o ddatrys problemau mewn gweithle neu amgylchedd tebyg

